Komisijos sprendimas
1999 m. spalio 7 d.
iš dalies keičiantis Sprendimą 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo
(pranešta dokumentu Nr. C(1999) 3108)
(tekstas svarbus EEE)
(1999/685/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, taikomų Bendrijos vidaus prekyboje naminių galvijų embrionais ir jų importui iš trečiųjų šalių [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 8 straipsnį,
kadangi:
(1) Komisijos sprendimas 92/452/EEB [2] su paskutiniais pakeitimais, padarytais Sprendimu 1999/204/EB [3], sudaro embrionų surinkimo ir embrionų gamybos grupių, patvirtintų trečiosiose šalyse eksportuoti naminių galvijų embrionus į Bendriją, sąrašą.
(2) Kompetentingos Argentinos veterinarinės tarnybos Komisijai pateikė patvirtintų embrionų surinkimo ir gamybos grupių sąrašą ir garantijas, kad šios grupės laikysis Direktyvos 89/556/EEB 8 straipsnyje nustatytų reikalavimų. Todėl yra būtina šiuo sąrašu papildyti Sprendimo 92/452/EEB priede pateikiamą patvirtintų grupių sąrašą.
(3) Kompetentingos Australijos, Kanados ir Jungtinių Amerikos Valstijų veterinarinės tarnybos pateikė prašymą iš dalies pakeisti grupių, oficialiai patvirtintų jų teritorijose eksportuoti naminių galvijų embrionus į Bendriją, sąrašus. Todėl yra būtina iš dalies pakeisti patvirtintų grupių sąrašus. Komisijai buvo pateiktos Direktyvos 89/556/EEB 8 straipsnyje nustatytų reikalavimų įvykdymo garantijos.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/452/EEB priedas papildomas su Argentina susijusiu sąrašu taip, kaip numatyta šio sprendimo priede.
2 straipsnis
Sprendimo 92/452/EEB priede pateiktas su Australija ir Kanada susijęs sąrašas pakeičiamas taip, kaip numatyta šio sprendimo priede.
3 straipsnis
Sprendimo 92/452/EEB priede pateiktame su Jungtinėmis Amerikos Valstijomis susijusiame sąraše, su embrionų surinkimo grupe, kurios registracijos numeris yra 92WI051, susijusioje eilutėje:
- 7 skiltyje posakis "aukščiausio lygio genetinės paslaugos" pakeičiamas posakiu "visuotinis ABS".
- 8 skiltyje "Lee Mathews" pakeičiamas "dr. Lori Nagel".
4 straipsnis
Šis sprendimas skirtas valstybėms narėms.
Priimta Briuselyje, 1999 m. spalio 7 d.